3. ΝΟΜΟΣ υπ’ αριθ. 1633 της 3/9 Ιαν. 1951 Περί κυρώσεως, τροποποιήσεως και συμπληρώσεως του Α.Ν. υπ’ αριθ. 1566/50 «περί κυρώσεως της μετά του Οίκου EBASCO συναφθείσης την 20ην Ιουλ. 1950 συμβάσεως και ρυθμίσεως ζητημάτων αναγομένων εις την εφαρμογήν του Ενεργειακού Προγράμματος Ανασυγκροτήσεως». Άρθρον πρώτον.-Κυρούται από της δημοσιεύσεως αυτού εις την Εφημερίδα της Κυβερνήσεως ο υπ’ αριθ. 1566 από 29 Οκτ. 1950 Α. Νόμος «περί κυρώσεως της μετά του Οίκου EBASCO συναφθείσης την 20ην Ιουλ. 1950 συμβάσεως και ρυθμίσεως ζητημάτων αναγομένων εις την εφαρμογήν του Ενεργειακού Προγράμματος Ανασυγκροτήσεως», δημοσιευθείς εις το υπ’ αριθ. 256 της 29ης Οκτ. 1950 φύλλον της Εφημερίδος της Κυβερνήσεως (Τεύχος Α΄) τροποποιούμενος και συμπληρούμενος ως κάτωθι: Άρθρ.10.-1.Ακίνητος περιουσία του Δημοσίου αναγκαία δια την εκτέλεσιν του ενεργειακού προγράμματος ανασυγκροτήσεως διατίθεται προς τον σκοπόν τούτον προσωρινώς ή οριστικώς δι’ αποφάσεως του εκάστοτε αρμοδίου Υπουργού και του Υπουργού Συντονισμού. 2.Ακίνητος περιουσία των Δήμων και Κοινοτήτων διατίθεται προς τον αυτόν σκοπόν προσωρινώς δι’ αποφάσεως του αρμοδίου Υπουργού και του Υπουργού Συντονισμού καθοριζούσης και την προς τούτο αποζημίωσιν του Δήμου ή της Κοινότητος. Άρθρ.11.-Εις την δια του Νόμ. 1468/50 συσταθείσαν Δημοσίαν Επιχείρησιν Ηλεκτρισμού ανήκει το αποκλειστικόν προνόμιον της αναζητήσεως και εκμεταλλεύσεως λιγνιτών εν ταις περιφερείαις Αλιβερίου και Κύμης του νομού Ευβοίας, περιοριζόμενον εκ των υφισταμένων ήδη παραχωρήσεων και εκμεταλλεύσεων περί ων προβλέπει το επόμενον άρθρον. Δια κοινής αποφάσεως των Υπουργών Συντονισμού και Εθνικής Οικονομίας δημοσιευομένης εις την Εφημερίδα της Κυβερνήσεως, θέλουσι καθορισθή επακριβώς τα όρια των περιφερειών εις ας εκτείνεται το προνόμιον τούτο της Δημοσίας Επιχειρήσεως Ηλεκτρισμού. 13.Δ.η.3 Δημόσια Επιχείρηση Ηλεκτρισμού Άρθρ.12.-1.Παραχωρήσεις ή εκμεταλλεύσεις λιγνιτωρυχείων εν τη περιφερεία του προνομίου της Δημοσίας Επιχειρήσεως Ηλεκτρισμού δύναται να απαλλοτριωθώσιν αναγκαστικώς υπέρ αυτής, μεθ’ όλων των εγκαταστάσεων, μηχανημάτων, εμπραγμάτων δικαιωμάτων και απάντων των εκ της παραχωρήσεως δικαιωμάτων. Επί των απαλλοτριώσεων τούτων εφαρμόζονται αι διατάξεις του άρθρ. 9 του παρόντος. 2.Η διάταξις της προηγουμένης παραγράφου ισχύει και προκειμένου περί παραχωρήσεως εις τρίτους δικαιωμάτων επί δημοσίων λιγνιτωρυχείων ή λιγνιτοφόρων περιοχών. Άρθρ.13.-1.Μέχρι της ενάρξεως της λειτουργίας της Δημοσίας Επιχειρήσεως Ηλεκτρισμού άπαντα τα κατά τα άρθρ. 11 και 12 δικαιώματα ασκούνται υπέρ του Δημοσίου, υπό του Υπουργού Συντονισμού, δια της Υπηρεσίας Εφαρμογής Ενεργειακού Προγράμματος Ανασυγκροτήσεως. 2.Επιτρέπεται εις τον Υπουργόν Συντονισμού, όπως προβή δια λογαριασμόν του Δημοσίου εις την αγοράν δια κεφαλαίων προερχομένων εξ οιασδήποτε πηγής περιλαμβανομένων και των προς τον σκοπόν τούτον τυχόν διατεθησομένων κεφαλαίων ανασυγκροτήσεως, παραχωρήσεων ή εκμεταλλεύσεων λιγνιτωρυχείων κειμένων εντός περιοχών εις ας εκτίνεται το προνόμιον της Δημοσίας Επιχειρήσεως Ηλεκτρισμού, συμφώνως προς τον παρόντα Α. Νόμον, είτε δι’ απ’ ευθείας εξαγοράς των δικαιωμάτων τούτων, είτε δι’ εξαγοράς επαρκούς αριθμού μετοχών εκμεταλλευομένων τα λιγνιτωρυχεία ανωνύμων εταιρειών, ώστε να εξασφαλισθή η ακώλυτος μεταβίβασις εις το Δημόσιον απάντων των επί του λιγνιτωρυχείου δικαιωμάτων. 3.Άμα τη ενάρξει της λειτουργίας της Δημοσίας Επιχειρήσεως Ηλεκτρισμού άπαντα τα κατά τα ανωτέρω δικαιώματα περιέρχονται εις ταύτην κατά τα δι’ αποφάσεως του Υπουργού Συντονισμού λεπτομερώς καθορισθησόμενα. Άρθρ.14.-1.Αρμόδιος δια την συνομολόγησιν συμβάσεων μετά ξένων Οίκων αναφορικώς προς την ανάπτυξιν και οργάνωσιν της εκμεταλλεύσεως λιγνιτωρυχείων περιερχομένων κατά τα ανωτέρω εις το Δημόσιον και προοριζομένων να εφοδιάσουν τα θερμοηλεκτρικά εργοστάσια του Εθνικού Συστήματος Ηλεκτρικής Ενεργείας, είναι, μέχρι της ενάρξεως της λειτουργίας της Δημοσίας Επιχειρήσεως Ηλεκτρισμού, ο Υπουργός Συντονισμού. Η συνομολόγησις τοιούτων συμβάσεων χρηματοδοτουμένων εκ των κεφαλαίων της Ανασυγκροτήσεως, ενεργείται κατά τα δι’ αποφάσεως του Υπουργού Συντονισμού καθοριζόμενα άνευ δεσμεύσεώς τινος εκ της  κειμένης Νομοθεσίας, δια την συνομολόγησιν των συμβάσεων τούτων απαιτουμένης εν πάση περιπτώσει γνωμοδοτήσεως του παρά τη Υπηρεσία Εφαρμογής Ενεργειακού Προγράμματος Ανασυγκροτήσεως Γνωμοδοτικού Συμβουλίου. Δι’ αποφάσεως του Υπουργού Συντονισμού δύναται ν’ ανατεθή η συνομολόγησις τοιούτων συμβάσεων κατ’ εντολήν αυτού εις εν ή πλείονα μέλη της κατά τα ανωτέρω υπηρεσίας. 2.Αι κατά τα ανωτέρω συμβάσεις κυρούνται δια Β. Δ/τος εκδιδομένου προτάσει του Υπουργού Συντονισμού. Δια του αυτού Βασιλικού Δ/τος ορίζεται επίσης ποίαι εκ των διατάξεων του παρόντος έχουσιν εφαρμογήν εν τη περιπτώσει ταύτη. Άρθρ.15.-Δια Β.Δ/των, εκδιδομένων προτάσει του Υπουργού Συντονισμού θέλουσι ρυθμισθή άπασαι αι αναγκαίαι λεπτομέρειαι δια την εκτέλεσιν του παρόντος αναγκαστικού Νόμου και της μεταξύ της Ελληνικής Κυβερνήσεως και της EBASCO SERVICES INC συνομολογηθείσης συμβάσεως. Άρθρον δεύτερον.-1.Προς τον σκοπόν της ανασυγκροτήσεως εκμεταλλεύσεων ηλεκτροφωτισμού και τροχιοδρόμων ανηκουσών εις το Δημόσιον ή διαχειριζομένων παρ’ αυτού, δύναται να ανατίθεται προσωρινώς η διεύθυνσις και διαχείρισις των εκμεταλλεύσεων τούτων εις την Δημοσίαν Επιχείρησιν Ηλεκτρισμού. 2.Εν περιπτώσει τοιαύτης αναθέσεως η διεύθυνσις και διαχείρισις των κατά την προηγουμένην παράγραφον εκμεταλλεύσεων ενεργείται κατά τας διατάξεις του δια του παρόντος κυρουμένου Α. Νόμου και της δια τούτου κυρουμένης συμβάσεως, των διοικητικών, γνωμοδοτικών, εποπτικών και ελεγκτικών οργάνων των εκμεταλλεύσεων τούτων απαλλασσομένων των καθηκόντων των από της τοιαύτης αναθέσεως. 3.Η κατά τα ανωτέρω ανάθεσις ενεργείται δι’ αποφάσεως του Υπουργού Συντονισμού, δημοσιευομένης εις την Εφημερίδα της Κυβερνήσεως. 4.Κατά την διάρκειαν της τοιαύτης αναθέσεως τα τιμολόγια διαθέσεως ρεύματος καθορίζονται, προτάσει του Διοικητικού Συμβουλίου της Δημοσίας Επιχειρήσεως Ηλεκτρισμού, δι’ αποφάσεως του Υπουργού Συντονισμού, δημοσιευομένων εις την Εφημερίδα της Κυβερνήσεως. 5.Προκειμένου περί των ως ανωτέρω εκμεταλλεύσεων, δύνανται δι’ αποφάσεων των Υπουργών Συντονισμού και Οικονομικών και μειούνται ή και να καταργούνται ολοσχερώς οι βαρύνοντες το ηλεκτρικόν ρεύμα πάσης φύσεως φόροι υπέρ του Δημοσίου ή του Δήμου, ως και τα πάσης φύσεως τέλη, κρατήσεις ή επιβαρύνσεις υπέρ του Δημοσίου, Δήμου και παντός τρίτου. Δι’  αποφάσεων των Υπουργών  ΣυντονιΣελ. 215 Δημόσια Επιχείρηση Ηλεκτρισμού 13.Δ.η.3 σμου και Οικονομικών δημοσιευομένων εις την Εφημερίδα της Κυβερνήσεως δύνανται επίσης ν’ απαλλάσσωνται παντός εισαγωγικού δασμού, φόρου ή τέλους και πάσης κρατήσεως υπέρ του Δημοσίου, του Δήμου, ως και παντός τρίτου τα εκ του εξωτερικού εισαγόμενα πάσης φύσεως, εφόδια, αναγκαία δια την ανασυγκρότησιν ή την λειτουργίαν των εκμεταλλεύσεων τούτων. 6.Ελλείμματα εκ της διαχειρίσεως τοιούτων εκμεταλλεύσεων καλύπτονται ως μέχρι τούδε. Δι’ αποφάσεως των Υπουργών Συντονισμού, Μεταφορών και Οικονομικών θέλουσι ρυθμισθή τα της μεταφοράς εις τον προϋπολογισμόν του Υπουργείου Συντονισμού των εις τον προϋπολογισμόν του Υπουργείου Μεταφορών εγγεγραμμένων αντιστοίχων πιστώσεων, δια την κάλυψιν ελλειμμάτων τοιούτων εκμεταλλεύσεων. 7.Δι’ αποφάσεων του Υπουργού Συντονισμού, δημοσιευομένων εις την Εφημερίδα της Κυβερνήσεως, θέλει ρυθμισθή παν θέμα αναγόμενον εις την εφαρμογήν των διατάξεων του παρόντος άρθρου. Άρθρον τρίτον.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. (Ακολουθεί το κείμενον της συμβάσεως, δια της οποίας ανατίθεται εις την EBASCO να οργανώση και διευθύνη την ανάπτυξιν του Εθνικού Συστήματος Ηλεκτρισμού, περιλαμβάνοντος τα κάτωθι έργα: 1.Θερμικόν σταθμόν παραγωγής Χαλκίδος 68.000 KW. 2.Υδροηλεκτρ. σταθμόν Άγρας 40.000 KW. 3.          «               «      Λάδωνος 50.000 KW. 4.          «               «         Λούρου 5.000 KW. 5.Ηλεκτρικάς γραμμάς μεταφοράς και δίκτυα διανομής, τροφοδοτούμενα εκ των ανωτέρω σταθμών, ως και λοιπάς εγκαταστάσεις γενικής χρήσεως, ήτοι κτίρια, γραφεία, συνεργεία, αποθήκας, κλπ.). Σελ. 216 Άρθρ.1.-1.Κυρούται η εν Ουασιγκτώνι των Ηνωμένων Πολιτειών της Αμερικής την 20ην Ιουλ. 1950 υπογραφείσα Σύμβασις, μεταξύ της Ελληνικής Κυβερνήσεως και της Αμερικανικής Εταιρείας EBASCO SERVICES INC, δι’ ης ανετέθη εις την Εταιρείαν ταύτην η διεύθυνσις της αναπτύξεως και λειτουργίας εθνικού συστήματος ηλεκτρικής ενεργείας και ης το κείμενον έπεται εις την Αγγλικήν και εις την Ελληνικήν. 2.Άπασαι αι διατάξεις της ως ανωτέρω συμβάσεως κτώνται ισχύν διατάξεων Νόμου. 3.Η έναρξις της ισχύος της συμβάσεως ταύτης ανατρέχει από της 7 ης  Ιουλ. 1950. Άρθρ.2.-Υπό την επιφύλαξιν της εφαρμογής των παρ. 1-3 του άρθρ. 7 του Νόμ. 1468/50, αι συμφώνως προς την μετά της EBASCO SERVICES INC, σύμβασιν ανήκουσαι εις τον Υπουργόν Συντονισμού αρμοδιότητες, μέχρι της ενάρξεως της λειτουργίας της δια του Νομ. 1468/1950 «περί ιδρύσεως δημοσίας επιχειρήσεως ηλεκτρισμού» ιδρυθείσης Δημοσίας Επιχειρήσεως Ηλεκτρισμού  ασκούνται δια της παρά τω Υπουργείω Συντονισμού Υπηρεσίας Εφαρμογής Ενεργειακού Προγράμματος Ανασυγκροτήσεως, η οποία συνέστη δυνάμει του από 7/12 Αυγ. 1950 Β.Δ/τος «περί συστάσεως παρά τω Υπουργείω Συντονισμού Υπηρεσίας Εφαρμογής Ενεργειακού Προγράμματος Ανασυγκροτήσεως. Άρθρ.3.-1.Η κατά το προηγούμενον άρθρον Υπηρεσία, μέχρι της ενάρξεως της λειτουργίας της Δημοσίας Επιχειρήσεως Ηλεκτρισμού, ασκεί απάσας τας λειτουργίας και τα προνόμια της Δημοσίας Επιχειρήσεως Ηλεκτρισμού παρακολουθεί και εποπτεύει την εκ μέρους της EBASCO SERVICES INC, εκτέλεσιν του δια της από 20ης Ιουλ. 1950 συμβάσεως ανατεθέντος αυτή έργου, αναφερομένη σχετικώς εις τον Υπουργόν Συντονισμού, εις τον οποίον εισηγείται προκειμένου περί παροχής των εν τη συμβάσει προβλεπομένων εγκρίσεων αυτού επί σπουδαιοτέρας σημασίας συμβάσεων. 2.Εις την Υπηρεσίαν ταύτην ανήκει επίσης η αποκλειστική αρμοδιότης επί απάντων των θεμάτων των αναγομένων εις την εκπόνησιν και την εφαρμογήν του ενεργειακού προγράμματος ανασυγκροτήσεως, ως και της εγκρίσεως των υπό της EBASCO SERVICES INC εκπονουμένων ηλεκτρολογικών κανονισμών δια το εθνικόν σύστημα ηλεκτρικής ενεργείας. Δια την έγκρισιν ταύτην απαιτείται απόφασις των Υπουργών Συντονισμού και Μεταφορών, εκδιδομένη μετά σχετικήν εισήγησιν της κατά τα ανωτέρω υπηρεσίας και δημοσίευσις αποφάσεως και κανονισμού εις την Εφημερίδα της Κυβερνήσεως. Άρθρ.4.-1.Δι’ αποφάσεων του Υπουργού Συντονισμού, θέλουσι ρυθμισθή τα του τρόπου λειτουργίας της Υπηρεσίας ταύτης. Δι’ ομοίων αποφάσεων δύνανται ν’ ανατίθενται εις τον προϊστάμενον της κατά τα ανωτέρω υπηρεσίας η άσκησις ωρισμένων εκ των εν τη από 20ης Ιουλ. 1950 συμβάσει και τω παρόντι Α. Νόμω αρμοδιοτήτων του Υπουργού ως και η κατ’ εντολήν αυτού συνομολόγησις συμβάσεων και υπογραφή εγγράφων και αποφάσεων. 2.Δι’ αποφάσεων του Υπουργού Συντονισμού δύναται ν’ ανατιθέται εις την ΕΒΑSCO SERVICES INC επιφυλασσομένων των εκ της ως άνω κυρουμένης συμβάσεως παρεχομένων αυτής προς τούτο δικαιωμάτων ή εξ ονόματος του Δημοσίου συνομολόγησις πάσης φύσεως συμβάσεων αναγομένων εις την εκτέλεσιν του ενεργειακού προγράμματος ανασυγκροτήσεως. 3.Αποφάσεις εκδοθείσαι και εγκρίσεις παρασχεθείσαι υπό του Υπουργού Συντονισμού μέχρι της ισχύος του παρόντος, αναφερόμεναι εις τας κατά τ’ ανωτέρω αρμοδιότητας του Υπουργού Συντονισμού, κυρούνται και ισχύουν αφ’ ης εξεδόθησαν. (Μετά τη σελ. 212(α) Σελ. 212,01 Τεύχος Ζ113-Σελ. 83 Δημόσια Επιχείρηση Ηλεκτρισμού 13.Δ.η.2-3 13.Δ.η.3 Δημόσια Επιχείρηση Ηλεκτρισμού    Άρθρ.5.-1.Η υπό της EBASCO SERVICES INC, ως εντολοδόχου του Ελληνικού Δημοσίου, διαχείρισις των εις την διάθεσιν αυτής τιθεμένων κεφαλαίων της ανασυγκροτήσεως, ενεργείται κατά τους όρους της από 20ης Ιουλίου 1950 συμβάσεως, άνευ δεσμεύσεως της εταιρείας ταύτης εκ των διατάξεων περί δημοσίου λογιστικού, εκτελέσεως δημοσίων έργων και κρατικών προμηθειών. Εν προκειμένω δεν έχουσι επίσης εφαρμογήν αι ειδικαί διατάξεις περί προμηθειών ανασυγκροτήσεως και εκτελέσεως έργων ανασυγκροτήσεως. 2.α)Επί προμηθειών ή αναθέσεων της εκτελέσεως έργων ή εργασιών του Ενεργειακού Προγράμματος Ανασυγκροτήσεως, ενεργείται μυστικός διαγωνισμός μεταξύ επαρκούς αριθμού δοκίμων οίκων, επί τω τέλει, όπως εν τω πλαισίω της οικονομικής πολιτικής του Κράτους, επιτευχθή η μικροτέρα δυνατή τιμή δια τα αιτούμενα είδος, ποιότητα και ποσότητα και τον καθοριζόμενον χρόνον παραδόσεως. β)Ο διαγωνισμός κατακυρούται εις τον μειοδότην, του οποίου η προσφορά είναι σύμφωνος προς τους όρους και τα χρονικά όρια της διακηρύξεως, κατά την σύγκρισιν των προσφορών λαμβανομένων επίσης υπ’ όψει της παρ’ εκάστου μειοδότου προσφερομένης ποιότητος και της ανταποκρίσεως του είδους ή της προσφερομένης εργασίας προς το αιτούμενον, της οικονομικής υποστάσεως, της ικανότητος, πείρας και εντιμότητος εις τας συναλλαγάς του μειοδότου, ως και της ικανότητος αυτού να παράσχη υπηρεσίας συντηρήσεως και επισκευής. γ)Δια την κατακύρωσιν προμηθειών ή αναθέσεων απαιτείται προηγουμένη έγκρισις του παρά τη Υπηρεσία Εφαρμογής Ενεργειακού Προγράμματος Ανασυγκροτήσεως Γνωμοδοτικού Συμβουλίου, από δε της ενάρξεως της λειτουργείας της Δημοσίας Επιχειρήσεως Ηλεκτρισμού του Διοικητικού Συμβουλίου ταύτης, εξαιρέσει προμηθειών ή αναθέσεων ήσσονος σημασίας, δι’ ας επιτρέπεται η χορήγησις εξουσιοδοτήσεως παρά του Γνωμοδοτικού ή Διοικητικού Συμβουλίου προς κατακύρωσιν προμηθειών ή αναθέσεων άνευ τοιαύτης εγκρίσεως. 3.Δι’ αποφάσεως του Υπουργού Συντονισμού δύναται η EBASCO SERVICES INC και οι εν άρθρ. 6 αλλοδαποί εργολάβοι να εξαιρούνται των εκ της κειμένης νομοθεσίας περιορισμών ή διατυπώσεων περί λύσεως των διαφορών δια διαιτησίας. Άρθρ.6.-1.Πάσης φύσεως συμβάσεις και έγγραφα και πάσης φύσεως πληρωμαί της EBASCO SERVICES INC, εν τη εκτελέσει του δια της από 20ης Ιουλ. 1950 συμβάσεως ανατεθέντος αυτή έργου, ως και των εργολάβων, εις ους ήθελεν  ανατεθή η εκτέλεσις έργων του ενεργού προγράμματος ανασυγκροτήσεως, απαλλάσσονται παντός εν γένει φόρου ή τέλους και πάσης κρατήσεως υπέρ του Δημοσίου και παντός τρίτου, εξαιρέσει του βαρύνοντος τον εργολάβον φόρου καθαράς προσόδου. Προκειμένου περί αλλοδαπών εργολάβων ή υπεργολάβων ισχύει η διάταξις του άρθρ. 7 του παρόντος. 2.Αι αποδοχαί του πάσης φύσεως προσωπικού της EBASCO SERVICES INC και των εν τη προηγουμένη παραγράφω εργολάβων, του προσλαμβανομένου εις εκτέλεσιν του ανατεθέντος αυτοίς κατά τα ανωτέρω έργου, απαλλάσσονται παντός φόρου ή τέλους και πάσης κρατήσεως υπέρ του Δημοσίου και παντός τρίτου, εξαιρέσεως των τελών χαρτοσήμου και του φόρου καθαράς προσόδου ως και των νομίμων κρατήσεων υπέρ του ΙΚΑ ή οποιουδήποτε άλλου ασφαλίζοντος το προσωπικόν τούτο κυρίου ή επικουρικού ασφαλιστικού οργανισμού και του Ταμείου Ανεργίας. Προκειμένου περί του μη μονίμως εν Ελλάδι κατοικούντος αλλοδαπού προσωπικού ισχύουν αι διατάξεις του άρθρ. 7 του παρόντος. 3.Διατάξεις της κειμένης νομοθεσίας ρυθμίζουσαι τα του τρόπου προσλήψεως των μισθωτών ή περί αναγκαστικής προσλήψεως τοιούτων δεν έχουν εφαρμογήν επί του ανωτέρου τεχνικού προσωπικού, του ειδικευμένου και του προσωπικού εμπιστοσύνης της EBASCO SERVICES INC και των κατά την παρ. 1 του παρόντος άρθρου εργολάβων. Άρθρ.7.-1.Προκειμένου περί των πάσης φύσεως εργασιών αυτής εν σχέσει προς την από 20ης Ιουλ. 1950 σύμβασιν, η EBASCO SERVICES INC και το μη μονίμως κατοικούν εν Ελλάδι αλλοδαπόν προσωπικόν αυτής, απολαύουν από της ισχύος της συμβάσεως ταύτης και καθ’ όλην την διάρκειαν της ισχύος αυτής απασών των διευκολύνσεων και απαλλαγών των θεσπιζομένων υπό των διατάξεων του άρθρου 4 του υπ’ αριθ. 694/1948 Νόμ. Δ/τος «περί ρυθμίσεως ζητημάτων αφορώντων εις το Αμερικανικόν πρόγραμμα βοηθείας προς την Ελλάδα». 2.Αντικείμενα ατομικής χρήσεως, οικιακά, έπιπλα, και σκεύη, αυτοκίνητα, τρόφιμα και άλλα καταναλωτικά αγαθά, προς αποκλειστικήν χρήσιν του κατά τα ανωτέρω προσωπικού της EBASCO SERVICES INC, και της αμέσου αυτών οικογενείας, εισάγονται άνευ συναλλαγματικών ή άλλων διατυπώσεων και άνευ καταβολής οιουδήποτε δασμού, φόρου, τέλους ή κρατήσεως υπέρ του Δημοσίου και παντός τρίτου. Δι’ αποφάσεων του Υπουργού των Οικονομικών θέλουσι ρυθμισθή αι λεπτομέρειαι της εφαρμογής της παρούσης διατάξεως. 3.Η από των τελών κυκλοφορίας και παντός  άλλου φόρου ή τέλους απαλλαγή, κατά  τας διατάξεις της παρ. 1 του παρόντος άρθρου,  ισχύει τόσον δια τα ανήκοντα εις την Εταιρείαν  EBASCO   SERVICES  INC   αυτοκίνητα,    όσον Σελ. 213 Δημόσια Επιχείρηση Ηλεκτρισμού 13.Δ.η.3 και τα ανήκοντα εις το κατά τα ανωτέρω προσωπικόν αυτής. Τα αυτοκίνητα ταύτα εφοδιάζονται παρά της αρμοδίας Υπηρεσίας δι’ ειδικού αριθμού κυκλοφορίας. Τα προς χρήσιν της EBASCO SERVICES INC, εν τη εκτελέσει του δια της από 20ης Ιουλ. 1950 συμβάσεως ανατεθέντος αυτή έργου, απαιτούμενα πάσης φύσεως καύσιμα και λιπαντικά, ως και τα απαιτούμενα προς χρησιν του κατά το ανωτέρω προσωπικού της, παρέχονται αυτή υφ’ ους όρους παρέχονται ταύτα εις τας κρατικάς υπηρεσίας κατά τα δι’ αποφάσεων του Υπουργού των Οικονομικών λεπτομερώς καθορισθησόμενα. 4.Δι’ αποφάσεων του Υπουργού Συντονισμού δημοσιευομένων εις την Εφημερίδα της Κυβερνήσεως, εφαρμόζονται αι διατάξεις του παρόντος άρθρου και επί των αλλοδαπών εργολάβων, εις ους ήθελεν ανατεθή η εκτέλεσις έργων του ενεργειακού προγράμματος ανασυγκροτήσεως, ως και επί του αλλοδαπού προσωπικού αυτών, του μη μονίμως κατοικούντος εν Ελλάδι, των εν ταις διατάξεσι ταύταις προβλεπομένων απαλλαγών και διευκολύνσεων ισχυουσών δια το χρονικόν διάστημα της ισχύος της σχετικής συμβάσεως. Άρθρ.8.-Δι’ αποφάσεων του Υπουργού Συντονισμού δημοσιευομένων εις την Εφημερίδα της Κυβερνήσεως, θέλουσι ρυθμισθή δια του τρόπου διενεργείας του ελέγχου των λογαριασμών και εν γένει διαχειρίσεως της EBASCO SERVICES INC μέχρι της ενάρξεως της λειτουργίας της Δημοσίας Επιχειρήσεως Ηλεκτρισμού. Δια την διενέργειαν του ελέγχου τούτου, αι αποφάσεις αύται δύνανται να προβλέψουν περί της συγκροτήσεως παρά τη Υπηρεσία Εφαρμογής Ενεργειακού Προγράμματος Ανασυγκροτήσεως συλλογικών οργάνων εξ ισοβίων ή μονίμων δημοσίων υπαλλήλων, υπαλλήλων νομικών προσώπων δημοσίου δικαίου ή της Τραπέζης της Ελλάδος. Δια των αυτών αποφάσεων θέλουσι ρυθμισθή τα της διαθέσεως του δια την διενέργειαν του ελέγχου τούτου απαραιτήτου βοηθητικού προσωπικού εξ αποσπάσεως παρά δημοσίων υπηρεσιών, νομικών προσώπων δημοσίου δικαίου ή της Τραπέζης της Ελλάδος, ή προσλήψεως προσκαίρου επί συμβάσει προσωπικού, της μισθοδοσίας του τελευταίου τούτου βαρυνούσης τον προϋπολογισμόν του Υπουργείου Συντονισμού. Αι αποζημιώσεις των μελών των κατά τα ανωτέρω συλλογικών οργάνων οριζόμεναι δι’ αποφάσεων του Υπουργού Συντονισμού βαρύνουν τον προϋπολογισμόν του Υπουργείου τούτου, εφ’ όσον δεν αντίκεινται εις τον Α.Ν. 1502/1950. Σελ. 214 Άρθρ.9.-1.Άπασαι αι αναγκαίαι δια την εκτέλεσιν του ενεργειακού προγράμματος ανασυγκροτήσεως απαλλοτριώσεις, αι δυνάμει του δια του παρόντος κυρουμένου Α. Νόμου, και αι κατ’ άρθρ. 4 παρ. 2 του Νόμ. 1468/50 «περί ιδρύσεως δημοσίας επιχειρήσεως ηλεκτρισμού» απαλλοτριώσεις, θεωρούμεναι ως δημοσίας ωφελείας, κηρύσσονται δι’ αποφάσεως του Υπουργού Συντονισμού δημοσιευομένης εις την Εφημερίδα της Κυβερνήσεως, μετά γνωμοδότησιν του Διοικ. Συμβουλίου της Δημοσίας Επιχειρήσεως Ηλεκτρισμού, μέχρι δε της ενάρξεως της λειτουργίας ταύτης, του παρά τη Υπηρεσία Εφαρμογής Ενεργειακού Προγράμματος Ανασυγκροτήσεως Γνωμοδοτικού Συμβουλίου. 2.Επί των απαλλοτριώσεων τούτων εφαρμόζονται κατά τα λοιπά αι διατάξεις του Α.Ν. 1731/39 «περί αναγκαστικών απαλλοτριώσεων», ως αύται μεταγενεστέρως ετροποιήθησαν. Προκειμένου περί απαλλοτριώσεων μεταλλευτικών δικαιωμάτων, δικαιωμάτων επί πάσης φύσεως μηχανημάτων, μηχανικών εγκαταστάσεων και κινητών εν γένει, η κατ’ άρθρ. 11 του Α.Ν. 1731/39 εκτιμητική επιτροπή συντίθεται κατά κατηγορίαν απαλλοτριωτέων δικαιωμάτων εκ τριών αρμοδίων προσώπων, οριζομένων υπό του Προέδρου Πρωτοδικών κατά τα εν άρθρ. 10 του Α. Νόμου τούτου οριζόμενα, η δε κατ’ άρθρ. 20 του αυτού Α. Νόμου πραγματογνωμοσύνη ανατίθεται κατά κατηγορίαν απαλλοτριωτέων δικαιωμάτων εις τα κατά την κρίσιν του δικαστηρίου αρμόδια πρόσωπα.